2. ÚZEMIE A PODNEBIE

Metodické vysvetlivky

Vybrané údaje o územnom členení Slovenskej republiky, polohe, rozlohe a najvyšších vrchoch v pohoriach SR, meteorologické údaje za vybrané stanice, hydrologické údaje na vybraných tokoch, údaje o hlavných tokoch na území SR, dĺžke tokov tvoriacich hranicu SR so susednými štátmi a o plochách hlavných povodí získal ŠÚ SR z mimoštatistických zdrojov na základe meraní, evidencie a metodiky používanej na príslušnom odbornom pracovisku.

K 31. 12. 2019 bolo na Slovensku 2 890 obcí (vrátane 3 vojenských obvodov), z nich 140 miest.

Definície

**Hustota obyvateľstva** je počet obyvateľov k 31. 12. pripadajúci na jednotku plochy (km2).

Zdroj údajov

Zdrojom údajov o územnom členení SR sú databázy ŠÚ SR. Údaje o geodetických charakteristikách územia Slovenska preberá ŠÚ SR z Geodetického a kartografického ústavu, meteorologické a hydrologické údaje od Slovenského hydrometeorologického ústavu.

Podrobnejšie informácie je možné získať v uvedených organizáciách.