29. NEHODY   
 A ŽIVELNÉ POHROMY

Definície

**Usmrtené osoby** sú osoby, ktoré zomreli na mieste nehody (resp. pri požiari), pri prevoze do nemocnice alebo do 24 hodín po nehode.

**Hmotná škoda** je výška škody, ktorá vznikla a bola stanovená políciou na základe hodnoty udanej účastníkmi dopravnej nehody. Povinne sa hlásia len dopravné nehody, ktorých výška škody presiahla 3 990 eur. Dopravné nehody s nižšou hmotnou škodou, bez usmrtenia alebo zranenia osôb, nie sú účastníci cestnej premávky povinní hlásiť polícii.

**Priama hmotná škoda** je škoda vyčíslená zo zostatkovej hodnoty dlhodobého hmotného majetku, materiálov a iných hodnôt zničených požiarom, stanovená odhadom.

**Uchránené hodnoty** vyjadrujú súčet udaných hodnôt dlhodobého hmotného majetku a iných hodnôt zachránených pred požiarom.

**Evakuované osoby (zvieratá**) vyjadrujú počet osôb (zvierat) evakuovaných ešte pred povodňou, resp. tesne pred ňou z priestoru, kde sa predpokladá jej rozšírenie.

**Zachránené osoby (zvieratá**) vyjadrujú počet osôb (zvierat), ktoré sa v dôsledku povodne dostali do bezprostredného ohrozenia v priestore už prebiehajúcej povodne.

Zdroje

Zdrojom štatistických údajov o dopravných nehodách a živelných pohromách je Ministerstvo vnútra SR, Ministerstvo životného prostredia SR, resp. Prezídium Hasičského a záchranného zboru a jeho zložka Požiarnotechnický a expertízny ústav.